b'\n_START_ARTICLE_\nAvispea linnus\n_START_PARAGRAPH_\nAvispea linnus oli oletatav linnus, mille asukoht j\xc3\xa4\xc3\xa4b n\xc3\xbc\xc3\xbcdisajal L\xc3\xa4\xc3\xa4ne-Viru maakonda V\xc3\xa4ike-Maarja valda Avispea k\xc3\xbclassse._NEWLINE_Jaan Jung ning baltisaksa uurijad Jordan, Pabst ja m\xc3\xb5ned teised oletasid linnusekoha olemasolu Avispea koolimaja l\xc3\xa4hedal. Selle arvamuse tekkimisel on oma osa etendanud L\xc3\xa4ti Henrik, kes kirjeldas 1219. aasta l\xc3\xb5pul tehtud suurt s\xc3\xb5jak\xc3\xa4iku Virumaale ning \xc3\xbctles, et liivlased ja l\xc3\xa4tlased valisid endale "majaks" Avispea. Krooniku terminoloogia kohaselt t\xc3\xa4hendas "maja" kogunemiskohta, "peakorterit". Ent linnust Avispeal ajalooallikad kirjalikult ei maini ja selle olemasolu on \xc3\xbcsna k\xc3\xbcsitav.'